蛋（安迪·威尔）

《蛋》（英文：The Egg）是美国作家安迪·威尔（Andy Weir）写个短篇小说，2009年8月15号发表勒佗个网站Galactanet上。箇是威尔最受欢迎个短篇小说，畀读者翻译成30多种闲话。故事讲个是一位48岁个男人死落之后发现仔“生命个意义”。

 情节 
箇篇故事有两位主角，一位畀称为“你”，另一位是“我”⸺上帝。你是一位出车祸死落个48岁个男人，碰着仔叙述者上帝，佗讲你转世过弗得了届数，接下来要转世成公元540年个中国农家毛丫头。上帝解释讲，事实上，你弗停个转世，过去搭未来所有个人侪是你个化身。你讲自家是亚伯拉罕·林肯、阿道夫·希特勒搭耶稣。上帝补充说，你也曾经是刺杀林肯个约翰·威尔克斯·布斯、每一位大屠杀受害者搭每一位追随耶稣个人。

上帝解释讲，勒别𡍲还有其他神一样个存在，你有天也会成为神。整个宇宙创造出来是作为主角（全人类）个蛋，一旦你经历过每个人个生活，你就会出生为神。你每届伤害别人家，就是来上伤害自家；你每届做个善事，也侪是对自家做个。

 参考 

 外部链接 
 蛋（全文）


Category:小说